كيم سونج چو المشهور باسم كيم ايل سونح (بالانجليزى : Kim Il-sung ، بالكورى : 김일성) ، ( اتولد :15 ابريل 1912 – مات : 8 يوليه 1994) كان زعيم سياسى كورى قاد كوريا الشماليه من ساعة ما اتأسست سنة 1948 و لحد ما مات سنة 1994. كيم ايل سونج اتدرج شويه شويه فى المناصب و اول ما مسك كان رئيس وزرا من سنة 1948 لحد سنة 1972 ، و بعدين منصب السيكيرتير العام لحزب العمال الشيوعى الكورى من سنة 1949 و اخيرا بقى رئيس كوريا الشماليه من سنة 1972. كيم سيطر على كل مفاصل الدوله و هيمن على السلطه فى كوريا الشماليه و لغى منصب رئيس الوزرا و بعد ما مات، مسك ابنه كيم تشونج ايل تقريبا كل المناصب اللى كان ماسكها ابوه ماعدا منصب الرئيس لانه الدستور الكورى منح كيم ايل سونج لقب الرئيس الابدى.